[{"text_idx": "#000002", "text": "1863. aastal kolis ta Vaidast Palmse mo\u0303isa, kus elas oma elupa\u0308evade lo\u0303puni. Abielust Olga Frederika Agnes Isabella von Grotega su\u0308ndis u\u0308heksa last \u2013 kuus tu\u0308tart ja kolm poega. 1893. aastal tabas Alexandrit raske haigushoog, mis sundis teda oma viimased aastad veetma voodihaigena kodumo\u0303isas. Alexander von der Pahlen suri 7. augusti hommikul ning maeti kolm pa\u0308eva hiljem Pahlenite hauaplatsile Iluma\u0308e surnuaial."}, {"text_idx": "#000003", "text": "Matustest kirjutas pikalt ka Postimees."}, {"text_idx": "#000004", "text": "\u201e10. skp. kanti Palmse mo\u0303isa \u2013 herra kammerherra Alexander baron von der Pahleni surnukeha tema oma matmise-paika Iluma\u0308e kiriku-aiale maamulda. Kadunud herra matmisest wo\u0303ttis osa, wo\u0303ib kindlste o\u0308elda, ko\u0303ik Palmse walla rahwas. Selle pa\u0308a\u0308le waatamata, et paras rukki seemendamise aeg oli, woolas igalt poolt inimesi alandlikus leinaehtes oma ha\u0308a\u0308tegijat wiimast korda saatma. Palmse mo\u0303isast kuni Iluma\u0308e kirikuni 4 wersta kanti kadunu surnukeha peremeestest, ilma et oleks seda hobuste pa\u0308a\u0308le pandud, o\u0303ladel; kiriku juurest poole wersta kaugusel wo\u0303ttis suur kogu rahwast ja laulukoor leina rongi wastu. Haua-ku\u0308nkale pandi walla taluperemeeste nimel tore metall-pa\u0308rg puusa\u0308rgi pa\u0308a\u0308le, mis juures kohaline koolio\u0303petaja mo\u0303nusas ko\u0303nes soojad su\u0308damelikud so\u0303nad lahkunud walla-ha\u0308a\u0308tegijale hauda ja\u0308rele hu\u0308u\u0308dis, ko\u0303iki tema ha\u0308a\u0308tegustd meelde tuletades. Kadunud Pahlen, kui rahwa hariduse edendaja, asutas ko\u0303ige esiteks walla koolimaja, andis walla hoonete jaoks rohkel ka\u0308el hinnata materjali; kui looduse ilu armastaja, kinkis tema omast ma\u0308a\u0308ratu juurest puukoolist puid ja ilupo\u0308o\u0303said talu \u2013 o\u0303uede ilustamiseks, ja tungima! so\u0303nal pani ka oma wallaperemeestele ette, et need oma majade juure puid ja po\u0303o\u0303said istutaksiwad: kui priiuse armastaja, mu\u0308u\u0308s tema ju sel ajal, kui orja-o\u0308o\u0308 Eestis asus, odawate hindadega peremeestele talu \u2013 kohte pa\u0308riseks, pa\u0308a\u0308legi loomulikkude ja soowitawate tingimistega, nii et 44 aasta jooksul aastase rendi maksuga koos ka ostu-hind oli tasutud; kui helde su\u0308damega ja o\u0303iglane kristlane, pidas tema oma isast asutatud Iluma\u0308e kirikut u\u0308lemal ja aitas neid walla liikmeid, kellel puudus oli wo\u0303i kes o\u0303nnetuse korral oma waranduje oliwad kaotanud. U\u0308he so\u0303naga: Kammerherra Alex. baron von der Pahlen oli oma wallale to\u0303sine ha\u0308a\u0308tegija, mikspa\u0308rast tema wald waranduslisel seisukorral ja hariduse ja\u0308rjel kaugel teistest waldadest ees seisab. Sette pa\u0308rast just oliwad kadunud mo\u0303isa-herrad ka ko\u0303ik walla inimesed wiimast korda saatmas, armastusega to\u0303siselt leinates temale wiimast ta\u0308nu u\u0308les na\u0308itamas. Nimetatud matmeje-pa\u0308ewal wo\u0303is iga u\u0308ks pa\u0308a\u0308ltwaataja selgesti na\u0308ha, kudas eestlane o\u0303iglasest su\u0308damest oskab oma ha\u0308a\u0308tegijat auustada, olgu see mo\u0303isa herra wo\u0303i keegi muu teise rahwa liige. Praegune Palmse mo\u0303isaomanik baron von der Pahlen, kadunud kammerherra poeg, ta\u0308nuta\u0308heks ja oma isa ma\u0308lestuseks, et wald tema isa nii soojalt on armastanud ja nii auusasti teda tema wiimasele puhkusele on saatnud, kinkis wallale omanduseks kooli jaoks wa\u0308lja mo\u0303o\u0303detud po\u0303llu-, karja- ja heinamaad. Et kadunud kammerherrad ka teistes ko\u0303rgemas ringkondades auustati, tunnistab see, et pa\u0308a\u0308le matuseid, enamasti igal pa\u0308ewal ka\u0308iwad suured auumehed ja mo\u0303nede seltside saadikud pa\u0308rgasid Pahleni hauaku\u0308nkale maha panemas. Nende pa\u0308ewade sees saata Tallinna kaupmehed saadikud ho\u0303bepa\u0308rga lahkunud hauale maha panema, milleks praeguselt mo\u0303isaomanikult luba olla palunud. Rahu auujameelelisele ha\u0308a\u0308tegijale!"}, {"text_idx": "#000007", "text": "Ka\u0308esoleva aasta augustis mo\u0308o\u0308dub 125 aastat Alexander von der Pahleni surmast. Sel puhul toimub su\u0308gisel Palmse mo\u0303isas tema elule ja tegevusele pu\u0308hendatud konverents."}]